તેની સહ-કલાકારને યાદ કરતા કમલ હસને જણાવ્યું કે, “આ લાગણીને વ્યક્ત કરવી અત્યંત મુશ્કેલ છે. હું જ્યારે તેને પ્રથમ વખત મળ્યો હતો, ત્યારે તે 15 વર્ષની અને હું 20 વર્ષનો હતો. હું તેની ખૂબ જ મસ્તી પણ કરતો હતો અને સાથોસાથ તેનું સારું ધ્યાન પણ રાખતો હતો. અમે ઘણી ફિલ્મોમાં પ્રેમીનું પાત્ર નિભાવ્યું હતું અને ઘણા લોકોને એવું પણ હતું કે, અમે ખરેખર જીવનમાં પણ પ્રેમી છીએ, પરંતુ હકીકત તેનીથી ઉંધી છે, અમે ભાઈ-બહેન જેવું જોડાણ અનુભવતા હતા. ઘણા ભાઈ-બહેનો શાળા અને ધાર્મિક કાર્યક્રમોમાં રાધા-કૃષ્ણનું પાત્ર નિભાવતા હોય છે, અમે પણ રાધા-કૃષ્ણ જેવા જ હતા. શ્રીદેવી સાથેનું મમારું જોડાણ ફિલ્મ સદમામાં જે રીતે દર્શાવ્યું છે, એ રીતનું જ હતું.”